
Europos reikalų komiteto pranešimas žiniasklaidai

2012-11-23
Europos reikalų komitetas išsirinko naujus komiteto pirmininko pavaduotojus
2012 m. lapkričio 23 d. susirinkę į posėdį Europos reikalų komiteto nariai rinko komiteto pirmininko pavaduotojus.
Europos reikalų komiteto pirmininku 2012 lapkričio 21 dienos posėdyje išrinktas Lietuvos socialdemokratų partijos frakcijos narys Gediminas Kirkilas.

Komiteto pirmininko pavaduotojais išrinkti Petras Auštrevičius, Linas Balsys, Povilas Gylys, Andrius Mazuronis, Emanuelis Zingeris.

Posėdyje Taip pat buvo išklausyta informacija apie Lietuvos Respublikos pozicijas Europos Vadovų Tarybos susitikime, vykstančiame 2012 m. lapkričio 22-23 d. Savo išvadose komitetas paragino atkreipti delegacijos Taryboje dėmesį į 2012 m. lapkričio 8 d. Lietuvos Respublikos Seimo rezoliuciją „Dėl Lietuvos Respublikos pozicijos dėl 2014 – 2020 m. Europos Sąjungos daugiametės finansinės programos“ kurioje pabrėžiama, kad pakankami tęstiniai finansiniai asignavimai Ignalinos atominės elektrinės uždarymui traktuotini ne kaip Europos Sąjungos finansinė parama Lietuvai, bet kaip išskirtinis Europos Sąjungos įsipareigojimas pagal Lietuvos Respublikos stojimo į Europos Sąjungą sutarties 4 protokolą ir be šios sutarties pakeitimo negali būti koreguojamas nustatant Europos Sąjungos daugiametę finansinę programą ar siejamas su parama iš struktūrinių fondų.

